LT
2023 3 13
Europos Sąjungos oficialusis leidinys
C 94/63
4.
Ketvirtasis ieškinio pagrindas grindžiamas teisės aktuose nustatytų terminų ginčijamai ataskaitai parengti nesilaikymu. 5.
Penktasis ieškinio pagrindas grindžiamas faktinėmis ir skaičiavimo klaidomis.
Ieškovas teigia, kad dėl koeficientų ir klaidingų apvalinimo taisyklių taikymo gautas neteisingas bendras balas. 6.
Šeštasis ieškinio pagrindas grindžiamas teisės būti išklausytam pažeidimu, nes ieškovo ir apeliacinio vertintojo pokalbyje buvo aptarta tik dalis ieškovo pastabų dėl ataskaitos projekto.
2023 m. sausio 30 d. pareikštas ieškinys byloje Domator24 / EUIPO – Acer (PREDATOR) (Byla T-33/23) (2023/C 94/76) Kalba, kuria surašytas ieškinys: lenkų Šalys Ieškovė: Domator24 sp. z o.o.
(Zeliona Gura, Lenkija), atstovaujama radca prawny T. Gawliczek Atsakovė: Europos Sąjungos intelektinės nuosavybės tarnyba (EUIPO) Kita procedūros Apeliacinėje taryboje šalis: Acer, Inc. (Taipėjus, Taivanas)
Su procedūra EUIPO susijusi informacija Prekių ženklo, dėl kurio kilo ginčas, savininkė: ieškovė Bendrajame Teisme Prekių ženklas, dėl kurio kilo ginčas: žodinis Europos Sąjungos prekių ženklas PREDATOR – Europos Sąjungos prekių ženklas Nr. 16 757 262 Procedūra EUIPO: registracijos panaikinimo procedūra Ginčijamas sprendimas: 2022 m. lapkričio 9 d.
EUIPO penktosios apeliacinės tarybos sprendimas byloje R 381/2022-5
Reikalavimai Ieškovė Bendrojo Teismo prašo: — iš dalies panaikinti ginčijamą 2022 m. lapkričio 9 d.
EUIPO sprendimą (rezoliucinės dalies 1 ir 2 punktus) ir pripažinti, kad toje byloje neįvykdytos visos sąlygos, apibrėžtos Tarybos reglamento (EB) Nr. 207/2009 53 straipsnio 1 dalies a punkte, siejamame su 8 straipsnio 1 dalies b punktu, todėl patvirtinamas pirmojoje instancijoje priimtas sprendimas, o visas prašymas pripažinti Europos Sąjungos prekių ženklo Nr. 16 757 262 PREDATOR registraciją negaliojančia atmetamas; — įpareigoti atlyginti ieškovei bylinėjimo Bendrajame Teisme išlaidas ir – pagal Bendrojo Teismo procedūros reglamento 190 straipsnio 2 dalį – būtinąsias išlaidas, kurias ieškovė patyrė dėl procedūros EUIPO apeliacinėje taryboje; — tuo atveju, jeigu į bylą įstotų kita procedūros Apeliacinėje taryboje šalis, nustatyti, kad ji pati padengia savo bylinėjimosi išlaidas.
Pagrindai, kuriais remiamasi — 2009 m. vasario 26 d. Europos Parlamento ir Tarybos reglamento (EB) Nr. 207/2009 dėl Bendrijos prekių ženklo (kodifikuota redakcija) 53 straipsnio 1 dalies a punkto, siejamo su 8 straipsnio 1 dalies b punktu, pažeidimas. — Laisvo įrodymų vertinimo principo, taip pat Europos Parlamento ir Tarybos reglamento (ES) 2017/1001 95 straipsnio 1 dalies, siejamos su 55 straipsnio 1 ir 2 dalimis, ir Komisijos deleguotojo reglamento (ES) 2018/625 22 straipsnio 2 dalies pažeidimas.